ང་བསམ་བློ་གཏོང་སྟངས་རྙིང་པ་ཞིག་གི་འོག་ནས་ལོ་མང་བསྡད་མྱོང་།ད་དུང་ཡང་ཅི་ཙམ་སྡོད་དགོས་མིན་ཆ་མ་འཚལ།བསམ་བློ་གཏོང་སྟངས་རྙིང་པ་དེ་ལས་ཕྱི་ལ་ཐོན་པར་ངས་འབད་བརྩོན་བྱེད་ཀྱི་ཡོད་།བསམ་བློ་གཏོང་སྟངས་རྙིང་པ་དེ་ནི་།དབུས་གཙང་གིས་འདི་ཟེར།ཨ་མདོ་ཡིས་གན་ཟེར།ཁམས་པས་ཕ་གི་ཟེར་ཞེས་སྤྱི་བཤད་རྐྱང་རྐྱང་བྱེད་པའི་བསམ་བློའི་གཤིས་ཀ་ཞིག་ཡིན།ང་སྒེར་ལ་བསམ་བློའི་གཤིས་ཀ་འདི་ཇི་ལྟར་འཇགས་མིན་གསལ་བོ་ཞིག་བརྗོད་དཀའ་མོད་།དེ་ལ་རྒྱུ་རྐྱེན་མང་པོ་ཡོད་པའི་ཁྲོད་ཀྱི་གཅིག་ནི་ངའི་རྩོམ་གྲོགས་ཚོ་ཡིན།ཕྱི་རྒྱལ་དུ་ཡོད་པའི་ངའི་རྩོམ་གྲོགས་མང་ཆེ་བས་བོད་ཡིག་མི་འབྲི།བོད་ཡིག་མི་ཀློགཁོང་ཚོ་ཕལ་ཆེ་བས་དབྱིན་དེབ་ཀློག་གི་ཡོད་།དབྱིན་རྩོམ་འབྲི་གི་ཡོད་།ཁོང་ཚོས་ང་ལ་རྒྱུན་དུ་འདྲི་བའི་དྲི་བ་གཅིག་ནི།འདི་ལ་ཨ་མདོའི་སྐད་དུ་ག་རེ་ལབ་གི་རེད་ཟེར་བ་དེ་ཡིན།ངས་ཁ་ནས་ཀྱང་ཨ་མདོའི་སྐད་དུ་འདི་ཟེར་ཞེས་ཐེངས་མང་ཤོར་མྱོང་།དོན་དངོས་སུ་ངས་ཧམ་བཤད་བྱེད་ཀྱི་ཡོད་།རྒྱུ་མཚན།ཨ་མདོའི་ཕྱོགས་སུ་ག་རེ་ཟེར་བ་ཚང་མ་ངས་ཇི་ལྟར་ཤེས།འོན་ཀྱང་།གཤིས་ཀ་རྙིང་པ་འདི་ངས་ཀྱང་སྤོངས་ཐབས་ལ་འབད་ཀྱི་ཡོད་།གཤིས་ཀ་རྙིང་པ་འདི་དང་འགྲོགས་ཡུན་རིང་ན་འདི་ན་ཚ་ཆགས་རྒྱུའི་ཉེན་ཁ་འདུགན་ཚ་ཨེ།ཞེད་སྣང་མི་འདུག་གམ།